നെടുമുടി വേണുവിന്റെ സംസ്കാരം ഉച്ചക്ക് രണ്ടിന് പൊതുദര്ശനം അയ്യങ്കാളി ഹാളില് തിരുവനന്തപുരം അന്തരിച്ച നടന് നെടുമുടി വേണുവിന്റെ മൃതദേഹം ഇന്ന് ഉച്ചയ്ക്ക് രണ്ട് മണിയോടെ തിരുവനന്തപുരം തൈക്കാട് ശാന്തികവാടത്തില് സംസ്കരിക്കും. രാവിലെ 10.30 മുതല് 12.30 വരെ അയ്യങ്കാളി ഹാളില് മൃതദേഹം പൊതുദര്ശനത്തിന് വയ്ക്കും. ഇന്നലെ വൈകുന്നേരത്തോടെയാണ് മൃതദേഹം തിരുവനന്തപുരം കുണ്ടമന് കടവിലെ വീട്ടിലെത്തിച്ചത്. മന്ത്രിമാരും ജനപ്രതിനിധികളും മമ്മുട്ടി, മോഹന്ലാല് അടക്കമുള്ള നടന്മാരും വീട്ടിലെത്തി അന്ത്യോപചാരമര്പ്പിച്ചു. ഔദ്യോഗിക ബഹുമതികളോടെ കോവിഡ് പ്രോട്ടോകോള് അനുസരിച്ചായിരിക്കും പൊതുദര്ശനവും സംസ്കാരവും . ദേഹാസ്വാസ്ഥ്യത്തെ തുടര്ന്ന് ഞായറാഴ്ചയാണ് നെടുമുടി വേണുവിനെ ആശുപത്രിയില് പ്രവേശിപ്പിച്ചത്. തുടര്ന്ന് ആരോഗ്യസ്ഥിതി മോശമാകുകയും തിങ്കളാഴ്ച ഉച്ചയോടെ മരണം സംഭവിക്കുകയുമായിരുന്നു. വട്ടിയൂര്ക്കാവ് തിട്ടമംഗലത്തെ തമ്ബ് എന്ന് പേരിട്ട വീട്ടില് മൃതദേഹമെത്തിച്ചപ്പോള് കാത്തുനിന്നവര് കണ്ണീരണിഞ്ഞു. കലാ സാംസ്കാരിക പരിപാടികളില് അടുത്തിടെവരെ സജീവമായിരുന്ന നെടുമുടി വേണുവിന്റെ വിയോഗം ഏവരെയും സങ്കടത്തിലാഴ്ത്തി. കാവാലം ശ്രീകുമാറിന്റെ നേതൃത്വത്തില് സോപാനഗായക വേദി സംഗീതാര്ച്ചന അര്പ്പിക്കുന്നു മന്ത്രിമാരായ സജി ചെറിയാന്, വി ശിവന്കുട്ടി, വി എന് വാസവന്, ജി ആര് അനില്, ആന്റണി രാജു, എംപി ബിനോയ് വിശ്വം, വി കെ പ്രശാന്ത് എംഎല്എ, മേയര് ആര്യ രാജേന്ദ്രന്, ഡെപ്യൂട്ടി മേയര് പി കെ രാജു, രമേശ് ചെന്നിത്തല, വി എം സുധീരന്, കെഎസ്എഫ്ഡിസി ചെയര്മാന് ഷാജി എന് കരുണ്, ചലച്ചിത്ര അക്കാദമി ചെയര്മാന് കമല്, ചലച്ചിത്ര പ്രവര്ത്തകരായ ഇന്ദ്രന്സ്, സുധീര് കരമന, മണിയന്പിള്ള രാജു, മധുപാല്, ഭാഗ്യലക്ഷ്മി, ജലജ, നന്ദു, കാവാലം ശ്രീകുമാര് തുടങ്ങിയവര് അന്തിമോപചാരമര്പ്പിച്ചു. നാടകനടന്, ഗായകന്, തിരക്കഥാകൃത്ത്, ഗാനരചയിതാവ്, സംവിധായകന് തുടങ്ങി നാടക, ചലച്ചിത്ര മേഖലയിയെ ബഹുമുഖ പ്രതിഭയായിരുന്നു നെടുമുടി വേണു.ആലപ്പുഴ എസ്ഡി കോളേജില് പ്രീഡിഗ്രിക്ക് പഠിക്കുമ്ബോള് സഹപാഠിയായ ഫാസില് എഴുതിയ നാടകങ്ങളിലൂടെ നാടകരംഗത്ത് സജീവമായി. നാടകാചാര്യന് കാവാലം നാരായണപണിക്കരെ പരിചയപ്പെട്ടത് വഴിത്തിരിവായി. ദൈവത്താര്, അവനവന് കടമ്ബ തുടങ്ങിയ ശ്രദ്ധയാകര്ഷിച്ച നിരവധി നാടകങ്ങളില് പ്രധാന കഥാപാത്രങ്ങള്ക്ക് വേഷമിട്ടു. ഇടക്കാലത്ത് പാരലല് കോളേജ് അധ്യാപകനും മാധ്യമപ്രവര്ത്തകനുമായി. അരവിന്ദന്റെ തമ്ബിലൂടെയാണ് സിനിമാപ്രവേശം. തുടര്ന്നിങ്ങോട്ട് മലയാളികളുടെ ഹൃദയം കീഴടക്കിയ നിരവധി കഥാപാത്രങ്ങള്ക്ക് ജീവനേകി. തകര, ചാമരം, ആരവം, പാളങ്ങള് തുടങ്ങിയ സിനിമകളിലെ മികച്ച കഥാപാത്രങ്ങളിലൂടെ മലയാളത്തിന്റെ സമാന്തര സിനിമകളുടെ മുഖമായി മാറിയ നെടുമുടി പിന്നീട് മലയാളത്തിലെ തിരക്കേറിയ സഹനടന്മാരില് ഒരാളായി. ഇന്ത്യന്, അന്യന് തുടങ്ങിയ തമിഴ് ചിത്രങ്ങള് ഉള്പ്പടെ അഞ്ഞൂറിലധികം ചിത്രങ്ങളില് വേഷമിട്ടു. പൂരം എന്ന സിനിമ സംവിധാനം ചെയ്തു. കാറ്റത്തെ കിളിക്കൂട്, തീര്ത്ഥം, ശ്രുതി, അമ്ബട ഞാനേ, ഒരു കടംകഥപോലെ തുടങ്ങിയ ചിത്രങ്ങള്ക്ക് കഥയെഴുതി. അഭിനയത്തിന് ആറ് സംസ്ഥാന അവാര്ഡും മികച്ച സഹനടനുള്ള ദേശീയ അവാര്ഡും ലഭിച്ചു. ഭാര്യ: ടി ആര് സുശീല. മക്കള്: ഉണ്ണി ഗോപാല്, കണ്ണന് ഗോപാല്. മരുമകള്: മരീന.